Հակոբ Պարոնյանի անվան երաժշտական կոմեդիայի պետական թատրոնի Փոքր դահլիճը մեզ է ներկայանում գողտրիկ բեմական միջավայրով, ուր տարբեր խմիչքներ պարունակող տարաձև անփույթ նետված շշեր են, թղթեր, որոնք միանգամից հանդիսատեսին հուշում են, որ գործողությունները զարգանալու են մեկ այլ` գերիրական միջավայրում: Խորքում առկա է Արքայի մատիտե ճեպանկարը` ոչինչ չասող հայացքով կամ, ներեցեք, կարծես անգութ ու չարագույժ ինչ-որ առկայծում կա նրա աչքերում: Չմոռանանք թագի մասին` այն դրված է խիստ անփույթ և ավելի շուտ հակված ընկնելու. այստեղից իսկ հետևություն…